וורה מבוקרשט
וורה מבוקרשט; ירדה לישראל לשבור שבר; באמצעות מאגרי אנוש; בע"מ מצאה עבודה; בת לוויה לקשישה; עוזרת, מבשלת, מנקה.; תמורת שכר צנוע,; מזון בסיסי וחדר; ושתי מילים בעברית:; "יהיה בסדר"; וורה מבוקרשט; ירדה לישראל לשבור שבר; בלי זכויות בלי חוזה; עם שתי מילים בעברית; יהיה בסדר; שנתיים תמימות; ימים כלילות; מכבדת את גבירתה; עושה כמצוותה; שנתיים תמימות; ימים כלילות; עד שמתה פתאום; הזקנה במיטתה.; וורה מבוקרשט; ירדה לישראל לשבור שבר; באמצעות מאגרי אנוש; בע"מ מצאה עבודה; בלי קרוב ורע בסביבתה; וורה לא יודעת מה; לעשות בגופתה; מתפללת עליה על פי דתה; מתפללת עליה בשפתה.; שכן שומר מסורת בא לעזרתה; "יהיה בסדר", מוכן להנחותה,; וורה לומדת כללים של יהדות; וורה לומדת מנהגי אבלות; מנהגי 'קבורה' ו'אבל' ו'שבעה'; מכסה מראות, יושבת על הרצפה; חולצת נעליה, קורעת חולצתה,; "יהיה בסדר", עונה - לשואלים  על עתידה.; 